**Az NMHH (+HTE?\*) által létrehozandó alapítvány**

**Neve:**

A két véglet a kimondottan a várbeli Telefónia Múzeumra szabott nomenklatúra és a hosszútávon gondolkodó, illetve a távközlés/kommunikáció fogalmakat tartalmazó verzió. A másodikat tartjuk célszerűnek.

* Telefónia Múzeumért Alapítvány
* Távközlési Múzeumi Alapítvány
* más?

**Kuratóriuma:**

* Bancsics Ferenc (MK, **HTE**) – elnök
* Dr. Auer János (NMHH) – tag
* Tirts Tamás (NMHH) – tag
* Dr. Holló Szilvia-Andrea PhD (Postamúzeum) – tag
* Magdó Csaba (Postamúzeum, HTE) – tag

A kuratóriumi elnök és tagok javaslat szintűek, alapvetően a létrehozó szevezet(ek)et és személyeket, illetve a célterülethez kötődő munkatársakat veszi figyelembe.

**Bejegyzés helye:**

* maga a múzeum címe (Úri utca 49/51.–Országház utca 30.). Ehhez valószínűleg BM-es engedély kell;
* a Postamúzeum jelen címe (1068 Bp., Benczúr utca 27.). Ehhez a Postakürt Alapítvány és/vagy a Magyar Posta engedélye kellene, nem tartjuk jó ötletnek;
* NHMM: a Postamúzeum részéről ezt nem látjuk át;
* MK: a Postamúzeum részéről ezt sem látjuk át.

**Hivatalos célok:**

* A várbeli Rotary 7A1 távbeszélő központ újraindításának, a szükséges javítások és karbantartások, valamint a környezeti feltételek biztosításának a segítése;
* A köré épült múzeum lépcsőzetes újranyitásának segítése (a termek összenyitása, vizesblokk kialakítása, áramellátás rendbetétele…);
* \*szoros együttműködés a HTE-vel, amelynek alapcéljai között van a távközlési értékeink megőrzése (mint a 7A1 és a teljes Sáfár-gyűjtemény is);
* együttműködés a távközlési szolgáltatókkal (Telekom, 4iG stb.);
* együttműködés a tradicionális magyarországi távközlési gyártókkal (Ericsson, Siemens stb.)
* a múzeum portfoliójának bővítése.

**Közép- és hosszútávú belső célok, feladatok:**

* az Úri utca 51. felőli, ***0. terem*** használata, mint recepció, távírótörténeti kiállítótér (Sáfár József gyűjteményi hagyatéka is) és vizesblokk. **1. terem**: távbeszélőtörténeti kiállítótér. **2. terem**: Rotary 7A1. **3. terem**: időszaki kiállítás, múzeumpedagógiai foglalkozás, előadótér, kis irodahelyiség vagy raktár, kis vizesblokk;
* emeleti helyiségek?
* együttműködés a Várkapitánysággal (pl. turizmus);
* a Postamúzeum esetleges átvétele.

**Ütemterv (2023-2024):**

* 2023. és 2024. jan-febr.: környezet és Rotary rendbetétele;
* 2024. március 23.: sajtó- és médialátogatás;
* 2024. május 12. (a mellékközpont átadása): nyilvános nap;
* 2024. június 22. (Múzeumok éjszakája): nyilvános nap;
* 2024. szeptember 21-22. (Kulturális Örökségi Napok): nyilvános nap(ok);
* 2024. október 9. (Postai világnap és Múzeumok Őszi Fesztiválja időszak): nyilvános nap;

A 2023. december 1-én, a diósdi szakmai napon (erős NMHH és médiajelenlét) már lehetne szellőztetni.